Pressestøtte

Pressestøtte er en ordning der avisbedrifter mottar direkte og indirekte statsstøtte. Formålet varierer, men som oftest er begrunnelsen knyttet til ønsket om å opprettholde et større utvalg av aviser.

Pressestøtte i Norge
Medietilsynet oppgir at formålet med støtten er å tilrettelegge for et mangfold av redaktørstyrte medier og bidra til nyhetsproduksjon og meningsutveksling.Tildelingsbrev til Medietilsynet

I 2017 tildelte Medietilsynet 313 millioner kroner i produksjonstilskudd til 157 aviser. Nær 11 millioner kroner ble fordelt til tre nasjonale ukemedier, mens de 148 øvrige avisene mottar på 302 millioner kroner.  I 2021 tildelte Medietilsynet 366 millioner kroner i produksjonstilskudd til 148 medier.Medietilsynets Årsrapport 2021

NRK mottar over 6,4 milliarder kroner støtte via statsbudsjettet etter at NRK-lisensen ble avviklet som finansieringsform.

Bakgrunnen for pressestøtten var å motvirke den tiltagende avisdøden som en så stadig flere eksempler på særlig utover på 1960-tallet. Formålet med pressestøtten er derfor å sikre økonomien til aviser som ellers ikke ville ha klart seg.

Pressestøtte gis til medium som har som hovedformål å drive journalistisk produksjon og formidling av nyheter, aktualitetsstoff og samfunnsdebatt til allmennheten og inneholder et bredt tilbud av nyhets-, aktualitets- og debattstoff fra ulike samfunnsområder. Dessuten må avisen ha redaktør, ta betaling og selge minst halvparten av opplag gjennom abonnement. Tilskudd gis ikke til aviser som har som hovedformål å drive reklame eller markedsføring eller som i all hovedsak inneholder stoff om ett eller noen få samfunnsområder, eller som i hovedsak inneholder stoff vinklet ut fra en spesiell faglig, politisk, ideologisk, religiøs eller etnisk bakgrunn.Forskrift om produksjonstilskudd til nyhets- og aktualitetsmedier

Historikk
Regjeringen Borten opprettet i 1966 en komité som skulle foreslå tiltak for å opprettholde en «differensiert presse» med NTB-redaktør Oddvar Hellerud som leder. Komiteens innstilling («Innstilling om tiltak for å opprettholde en differensiert dagspresse») ble levert året etter. Uttrykket «differensiert presse» har siden vært merkelappen på pressestøtten. At leserne skulle ha tilgang til ulike synspunkt og meninger i avislandskapet for å danne seg sine egne meninger. Bak lå også en holdning om at det var positivt med flere konkurrerende aviser.

Bortens regjering la saken fram for Stortinget og det var bare Høyre som var motstander av forslaget da saken ble debattert i 14. januar 1969. En forutsetning lå til grunn og det var at staten ikke skulle stille krav til avisenes innhold. Rent objektive vilkår skulle ligge til grunn for tildelingen. Alt i 1969 ble den første pressestøtten betalt ut, tilsammen 3,7 millioner kroner. Beløpets størrelse steg imidlertid raskt.

De første tankene om å få innført pressestøtte kom fra Arbeiderpressen som slet med enkelte av sine aviser. Det første året utgjorde arbeideravisenes andel av pressestøtten 42,1 %, mens høyrepressens andel var 19,5 %. Dette bildet ble ytterligere forskøvet de neste årene, dels fordi høyreavisene var mindre i volum og derfor fikk en lavere støtte. Flere høyreaviser gikk dessuten inn, mens arbeideravisene klarte å overleve, noe som også bidro til skjevfordelingen.

Direkte og indirekte
Noen mener at pressestøtten er todelt. Den direkte pressestøtten ble innført i 1969. Denne bevilges over statsbudsjettet. I utkastet til statsjudsjett for 2014 er beløpet forelått justert til 382 millioner kroner.statsbudsjettet.no Utgifter under programkategori medieformål fordelt på kapitler 

Men det er den "indirekte pressestøtten" som er den største og viktigste. Denne "støtten" består av MVA-fritak. Det er også viktig å presisere at den indirekte pressestøtten ikke er noe avisene får utbetalt, men at det er deres kunder som slipper å betale MVA. Dette er noe alle nyter godt av ettersom den gir fritak for merverdiavgift for omsetning av aviser og abonnement. Dersom aviser hadde betalt 25 % moms på dagens opplag ville dette tilsvart støtte på 1,7 milliarder kroner (i 2012)«Aviser som Dagens Næringsliv, Aftenposten og VG slipper å betale moms på avissalget, og verdien av denne statsstøtten er rundt 1,7 milliarder kroner – hvert eneste år!», fra artikkelen «Papiravisene faller uhyre raskt»  i Nettavisen Verdien av momsfritaket er ikke ukomplisert å beregne, siden 25% høyere avispris kanskje ville resultert i lavere salg, som igjen ville ført til lavere momsinntekter til staten. Dette er svært usikkert da mange vil kjøpe aviser uansett. Dessuten er mange abonnenter av papiraviser momspliktige bedrifter som ville ha kunnet trekke fra avismomsutgifter hvis aviser var momsbelagt.Dagens Næringsliv Misforstått momsfritak leserinnlegg av Anders Cappelen i 23.05.2014

Elektroniske aviser (og bøker) får samme momsfritak som tilsvarende trykket på papir.https://www.sticos.no/fagstoff/merverdiavgift/fjerning-av-moms-pa-nettaviser I mars 2013 besluttet EFTAs overvåkningsorgan (ESA) at foreslåtte endringer i pressestøtten ikke var ulovlig statsstøtte.EFTAs overvåkningsorgan State Aid: Production grant scheme for news and current media approved beslutning nr No: 112/14/COL, og sakens pressemelding

I tillegg til produksjonstilskuddet omfatter den direkte pressestøtten tilskudd til medieforskning og etterutdanning, tilskudd til samiske aviser og innvandrerpublikasjoner, tilskudd til informasjonsvirksomhet i politiske partier (avviklet i 2005) og distribusjonstilskudd til avisene i Finnmark. I tillegg bevilges det øremerkede tilskudd til enkelte utvalgte publikasjoner som Stortinget har ansett som særlig støtteverdige. Mesteparten av den direkte pressestøtten går til landets nr. 2-aviser med opplag under 80 000 eksemplarer og lokalaviser med opplag under 6 000 eksemplarer.

Direkte pressestøtte
Netto totalopplag for 2015 fra Medienorgemedienorge.uib.no Opplagstall norske aviser  og pressestøtte for 2015 fra Medietilsynetmedietilsynet.no Produksjonstilskudd for 2015  (pdf)
 Avis  Direkte pressestøtte2015 Netto totalopplag2015 Støtte/Opplag  noter  Vårt Land         Dagsavisen         Klassekampen         BA (Bergensavisen)         Nationen         Dagen         Rogalands Avis         Bladet Tromsø         Fiskeribladet         Porsgrunns Dagblad         Demokraten         Sandnesposten         Bygdanytt         Altaposten         Finnmarken         Lofotposten         Andøyposten         Vesteraalens Avis         Framtid i Nord         Sør-Varanger Avis         Brønnøysunds Avis         Nye Troms         Helgelands Blad         Arendals Tidende         Opdalingen         OPP         Aura Avis         Driva         Finnmarksposten         SortlandsAvisa         Hålogaland Avis         Østhavet         Øksnesavisa         Avisa Hemnes         framtia         Kyst og Fjord         Meløyavisa         Våganavisa         Lokalavisa NordSalten         Rjukan Arbeiderblad         Kvinnheringen         Telen         Nordhordland         Strilen         Lokalavisa Sør-Østerdal         Rakkestad Avis         Fjordabladet         Firda Tidend         Bømlo-nytt         Møre         Tvedestrandsposten         Fjordingen         Vikebladet Vestposten         Farsunds Avis         Lindesnes         Ytre Sogn         Sunnmøringen         Haramsnytt         Suldalsposten         Bygdebladet         Ryfylke         Malvik-Bladet         Ytringen Avis         Sykkylvsbladet         Eiker Bladet         Vennesla Tidende         Grannar         Lillesands-Posten         Meråkerposten         KlæbuPosten         Birkenes-Avisa         Søvesten         Frolendingen         Storfjordnytt         Øy-Blikk         Gaula         Sydvesten         Nordvestnytt         Vestavind         Gauldalsposten         Snåsningen         Frostingen         Vestnesavisa         Vestby Avis         Kanalen         Inderøyningen         Drangedalsposten         Lokalavisa Verran-Namdalseid         Sande Avis         Vigga         Synste Møre         Marsteinen         Tysnes         Vaksdal Posten         Sulaposten         Enebakk Avis         Fjell-Ljom         Bø Blad         Svalbardposten         Stangeavisa         SolungAvisa         Norddalen         Søgne og Songdalen Budstikke         Selbyggen         Lierposten         Gjesdalbuen         Bygdebladet Randaberg og Rennesøy         Nordstrands Blad         Øyene         Fjuken         Solabladet         Kragerø Blad Vestmar         Hardanger Folkeblad         Fjordenes Tidende         Trønderbladet         Møre-Nytt         Raumnes         VestNytt         Vest-Telemark Blad         Dølen         Fanaposten         Os og Fusaposten         Strandbuen         Varingen         Lyderhorn avis        sammenslått Sydvesten Steinkjer-Avisa         Firdaposten         Levanger-Avisa        fusjonert til Innherred Aust Agder Blad         Tysvær Bygdeblad         Akers Avis/Groruddalen         Lofot-Tidende         Bremanger Budstikke         Hordaland Folkeblad         Svelviksposten         Innherreds Folkeblad og Verdalingen        fusjonert til Innherred Askøyværingen         Jarlsberg Avis         Røyken og Hurums Avis         Vestlandsnytt        

Indirekte pressestøtte
Salg av dagsaviser trykket på papir er fritatt for merverdiavgift (mva). Mens den direkte pressestøtten kanaliseres skjevt på mellom ulike dagsavisene, blir effekten av mva-fritaket proporsjonal med avisenes salgsinntekter fra papiraviser. Statens medieforvaltning utarbeidet i forbindelse med NOU 2000: 15 Pressepolitikk ved et tusenårsskifte i år 2000 en oversikt over avisene som mottok mest pressestøtte samlet sett i 1999.

De ti avisene som mottar mest direkte og indirekte pressestøtte mottar tilsammen 60 prosent, mens de tre største avisene mottar 40 prosent av den samlede støtten på 1236 millioner kroner. Dette året utgjorde den direkte pressestøtten 222 millioner kroner.

+ ×  Avis  Direkte pressestøtte  Indirekte pressestøtte  Sum 1 VG  0  215 000 000  215 000 000 2 Aftenposten  0  126 000 000  126 000 000 3 Dagbladet  0  121 000 000  121 000 000 4 Dagens Næringsliv 0   43 000 000  43 000 000 5 Dagsavisen  29 000 000  14 000 000  43 000 000 6 Bergens Tidende  0  42 000 000  42 000 000 7 Adresseavisen  0  37 000 000  37 000 000 8 Bergensavisen  20 000 000  14 000 000  34 000 000 9 Vårt Land  18 000 000  12 000 000  30 000 000 10 Stavanger Aftenblad  0  29 000 000  29 000 000  Sum  67 000 000  653 000 000  720 000 000

 Referanser 

 Litteratur 
 Henrik G. Bastiansen og Hans Fredrik Dahl: Norsk Mediehistorie – Universitetsforlaget – ISBN 82-15-00325-7
 NOU 2010:14 Lett å komme til orde, vanskelig å bli hørt – en moderne mediestøtte

 Eksterne lenker 
 Regler for Pressestøtte i Norge
 Fordeling av Pressestøtte – medietilsynet
 Forskrift om produksjonstilskudd til nyhets- og aktualitetsmedier

Kategori:Kulturpolitikk
Kategori:Subsidier
Kategori:Aviser